Document ID: 32009D0255

KOMISSION PÄÄTÖS,
tehty 20 päivänä maaliskuuta 2009,
päätöksen 2003/135/EY muuttamisesta siltä osin kuin on kyse klassisen sikaruton hävittämistä luonnonvaraisista sioista ja luonnonvaraisten sikojen hätärokotuksia klassista sikaruttoa vastaan koskevista suunnitelmista Nordrhein-Westfalenin ja Rheinland-Pfalzin osavaltioiden (Saksa) tietyillä alueilla
(tiedoksiannettu numerolla K(2009) 1669)
(Ainoastaan saksan- ja ranskankieliset tekstit ovat todistusvoimaiset)
(2009/255/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (1) ja erityisesti sen 16 artiklan 1 kohdan ja 20 artiklan 2 kohdan,
sekä katsoo seuraavaa:
(1)
Klassisen sikaruton hävittämistä luonnonvaraisista sioista ja luonnonvaraisten sikojen hätärokotuksia klassista sikaruttoa vastaan Saksassa Niedersachsenin, Nordrhein-Westfalenin, Rheinland-Pfalzin ja Saarlandin osavaltioita koskevien suunnitelmien hyväksymisestä 27 päivänä helmikuuta 2003 tehty komission päätös 2003/135/EY (2) on yksi useista klassista sikaruttoa vastaan toteutetuista toimenpiteistä.
(2)
Saksa on ilmoittanut komissiolle taudin viimeaikaisesta kehityksestä luonnonvaraisissa sioissa Nordrhein-Westfalenin ja Rheinland-Pfalzin osavaltioiden tietyillä alueilla.
(3)
Kyseiset tiedot osoittavat, että luonnonvaraisten sikojen klassinen sikarutto on hävitetty mainittujen osavaltioiden tietyiltä alueilta. Näin ollen kyseisillä alueilla ei enää tarvitse soveltaa luonnonvaraisissa sioissa esiintyvän klassisen sikaruton hävittämistä ja sen vastaisia hätärokotuksia koskevia suunnitelmia.
(4)
On ilmoitettu uusista klassisen sikaruton tapauksista luonnonvaraisissa sioissa Nordrhein-Westfalenin ja Rheinland-Pfalzin rajan molemmilla puolilla olevalla, taudista aiemmin vapaalla alueella. Näin ollen kyseisillä alueilla on tarpeen soveltaa luonnonvaraisissa sioissa esiintyvän klassisen sikaruton hävittämistä ja sen vastaisia hätärokotuksia koskevia suunnitelmia.
(5)
Sen vuoksi päätöstä 2003/135/EY olisi muutettava.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2003/135/EY liite tämän päätöksen liitteellä.
2 artikla
Tämä päätös on osoitettu Saksan liittotasavallalle ja Ranskan tasavallalle.
Tehty Brysselissä 20 päivänä maaliskuuta 2009.

Labels: 0
18
6